Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 1021

2. A szakmai vizsga részei A szakmai vizsga gyakorlati és szóbeli részbõl áll, célja annak megállapítása, hogy a jelölt elsajátította-e a mûsorkészítéshez szükséges elméleti és gyakorlati ismereteket; képes-e a megjelölt munkaterületekhez tartozó szakmai, gazdasági, technológiai, szervezési feladatok megoldására, rendelkezik-e a vezetõi, oktatói tevékenységhez szükséges 2004/46. szám felkészültséggel; alkalmas-e tanulmányainak a képzést szervezõ, akkreditáló felsõoktatási intézményben való folytatására. 2.1. Gyakorlati vizsga A gyakorlati vizsga szakdolgozat, 10—15 perces videóvizsgamunka elkészítésébõl, illetve azok megvédésébõl áll. A vizsgamunka alapján értékeli a vizsgabizottság a jelölt gyakorlati felkészültségét, operatõri, rendezõi, szerkesztõi képességeit. A szakdolgozatban a jelöltnek a szakmai követelményrendszer egészére kiterjedõ ismeretkör felhasználásával egy általa modellált mûsorközvetítõ szervezet arculatát, illetve programjának fõbb elemeit kell megterveznie, melyhez a videó-vizsgamunkáját megalapozó dokumentumokat (forgatókönyv, költségvetés, adástükör stb.) kell mellékelnie. A szakdolgozatot és a videó-vizsgamunkát a szóbeli vizsgát megelõzõen legalább 15 nappal az elõzetes bírálattal együtt a vizsgabizottság elnökének rendelkezésére kell bocsátani. Az elnök vizsgálja, hogy a szakdolgozat és a vizsgamunka megfelel-e az elvárható szintnek, eleget tesze a formai és tartalmi követelményeknek. 2.2. Szóbeli vizsga A szóbeli vizsgán a képzést folytató szervezet által összeállított — a mozgóképgyártó és közvetítõ rendszerek létesítésével, mûködtetésével, fejlesztésével kapcsolatos, szimulált problémakör megoldását megkívánó — komplex tételsor alapján kell elméleti tudásáról számot adnia a Vizuális nyelv, a Dramaturgia, a Gyártásszervezés, a Filmés videotechnikai ismeretek, a Vágás, montírozás, a Jogi, munkavédelmi ismeretek követelményrendszerét felölelõen. A tételsort a szakmai vizsgabizottság elnökének a vizsgát megelõzõen 15 nappal jóváhagyásra meg kell küldeni. Amennyiben a tételsor a vizsgabizottság elnöke szerint tartalmilag és formailag nem felel meg a követelményeknek, vagy nem megfelelõ nehézségi fokú, a vizsgabizottság elnöke azt átdolgoztathatja.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes